title: A Bizottság (EU) 2018/1659 végrehajtási rendelete (2018. november 7.) a 844/2012/EU végrehajtási rendeletnek az (EU) 2018/605 rendelet által bevezetett, az endokrin károsító tulajdonságok meghatározására szolgáló tudományos kritériumok tekintetében történő módosításáról (EGT-vonatkozású szöveg.)

text:
                  8.11.2018

                  HU

                  Az Európai Unió Hivatalos Lapja

                  L 278/3

         A BIZOTTSÁG (EU) 2018/1659 VÉGREHAJTÁSI RENDELETE
         (2018. november 7.)
         a 844/2012/EU végrehajtási rendeletnek az (EU) 2018/605 rendelet által bevezetett, az endokrin károsító tulajdonságok meghatározására szolgáló tudományos kritériumok tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 19. cikkére,
         mivel:

                     (1)

                     A 844/2012/EU bizottsági végrehajtási rendelet (2) rendelkezik a hatóanyagok jóváhagyásának meghosszabbítására vonatkozó eljárás 1107/2009/EK rendelet szerinti végrehajtásáról.

                     (2)

                     Az (EU) 2018/605 bizottsági rendelet (3) új, az endokrin károsító tulajdonságok meghatározására szolgáló tudományos kritériumokat vezetett be, amelyek tükrözik a jelenlegi tudományos és műszaki ismereteket. Ezeket a kritériumokat 2018. november 10-től kell alkalmazni a hatóanyagok jóváhagyásának meghosszabbítására irányuló, az 1107/2009/EK rendelettel összhangban benyújtott kérelmekre, beleértve a függőben lévő kérelmeket is.

                     (3)

                     A hatóanyagok jóváhagyásának meghosszabbítására irányuló, 2018. november 10. előtt benyújtott azon kérelmeket, amelyek esetében az 1107/2009/EK rendelet 79. cikkének (1) bekezdésében említett bizottság az említett időpontig nem szavazott a szóban forgó hatóanyag jóváhagyásának meghosszabbítására vagy meg nem hosszabbítására vonatkozó rendelettervezetről, elbírálás alatt álló kérelmeknek kell tekinteni.

                     (4)

                     Az ilyen elbírálás alatt álló kérelmek esetében lehetséges, hogy a kérelmező által benyújtott információk nem teszik lehetővé az értékelés lezárását annak tekintetében, hogy az 1107/2009/EK rendelet II. mellékletének 3.6.5. és 3.8.2. pontjában meghatározott, az endokrin károsító tulajdonságok meghatározására vonatkozó tudományos kritériumok teljesülnek-e, illetve nem teszik lehetővé annak eldöntését, hogy az említett pontokban meghatározott jóváhagyási kritériumok teljesülnek-e. Ezért az Európai Élelmiszerbiztonsági Hatóság (a továbbiakban: Hatóság) számára lehetővé kell tenni, hogy további információkat kérjen a kérelmezőtől annak megállapítása érdekében, hogy az említett pontokban meghatározott jóváhagyási kritériumok teljesülnek-e vagy sem. Ezeket a kiegészítő információkat a Hatóság által meghatározott határidőn belül kell benyújtani, amelynek a lehető legrövidebbnek kell lennie annak érdekében, hogy elkerülhető legyen a hosszabbítási eljárás indokolatlan késedelme, és amelynek a benyújtandó információk típusára kell épülnie.

                     (5)

                     A kiegészítő információk rendelkezésre bocsátásának időszakán belül a kérelmezők számára lehetővé kell tenni az 1107/2009/EK rendelet 4. cikkének (7) bekezdése szerinti eltérés alkalmazását is.

                     (6)

                     Amennyiben a már rendelkezésre álló információk alapján a Hatóság arra a következtetésre jutott, hogy az anyag megfelel az endokrin károsító tulajdonságok meghatározására vonatkozó tudományos kritériumoknak, a kérelmezők számára lehetővé kell tenni, hogy további információkat nyújtsanak be a 1107/2009/EK rendelet II. mellékletének 3.6.5. és 3.8.2. pontjában meghatározott jóváhagyási kritériumok tekintetében, és/vagy olyan dokumentumokat nyújtsanak be, amelyek igazolják, hogy az említett rendelet 4. cikkének (7) bekezdése szerinti eltérés alkalmazásának feltételei teljesülnek.

                     (7)

                     Amennyiben a Hatóság ilyen kiegészítő információkat kér a kérelmezőtől, a Hatóság által az állásfoglalás elkészítéséhez előírt időszakot meg kell hosszabbítani annak érdekében, hogy figyelembe lehessen venni az említett információkat.

                     (8)

                     Abban az esetben, ha a kérelmezőtől kiegészítő információkat kér, a Hatóságnak mérlegelnie kell, hogy az állatkísérleteket minimálisra kell csökkenteni, és gerinces állatokon végzett kísérleteket csak végső megoldásként szabad végezni, az 1107/2009/EK rendelet 62. cikkével összhangban.

                     (9)

                     Figyelembe véve, hogy az (EU) 2018/605 rendelet által bevezetett, az endokrin károsító tulajdonságok meghatározására vonatkozó tudományos kritériumok 2018. november 10-től alkalmazandók, e rendeletnek a lehető leghamarabb hatályba kell lépnie, és azt 2018. november 10-től kell alkalmazni.

                     (10)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            A 844/2012/EU végrehajtási rendelet a következőképpen módosul:

                        1.

                        A 11. cikk után a rendelet a következő cikkel egészül ki:

                           „11a. cikk
                           Az (EU) 2018/605 bizottsági rendelet (*1) által módosított, az 1107/2009/EK rendelet II. mellékletének 3.6.5. és 3.8.2. pontjában meghatározott jóváhagyási kritériumok értékelése céljából, azon, az 1. cikknek megfelelően 2018. november 10. előtt benyújtott kérelmek tekintetében, amelyek esetében a hosszabbítási kérelmet értékelő jelentéstervezetet az említett időpontig nem nyújtották be, amennyiben a kiegészítő dokumentációban rendelkezésre álló információk nem elegendőek ahhoz, hogy a referens tagállam megállapíthassa, hogy az említett a jóváhagyási kritériumok teljesülnek-e, és adott esetben, hogy indokolt-e a 4. cikk (7) bekezdésének alkalmazása, a referens tagállam a hosszabbítási kérelmet értékelő jelentéstervezetben részletesen meghatározza a szóban forgó értékelés elvégzéséhez szükséges kiegészítő információkat.

                           (*1)  A Bizottság (EU) 2018/605 rendelete (2018. április 19.) az 1107/2009/EK rendelet II. mellékletének az endokrin károsító tulajdonságok meghatározására szolgáló tudományos kritériumok megállapítása tekintetében történő módosításáról (HL L 101., 2018.4.20., 33. o.)”."

                        2.

                        A 13. cikk (3) bekezdése a következő bekezdéssel egészül ki:

                           „(3a)   Az (EU) 2018/605 bizottsági rendelet által módosított 1107/2009/EK rendelet II. mellékletének 3.6.5. és 3.8.2. pontjában meghatározott jóváhagyási kritériumok értékelése céljából, azon az 1. cikknek megfelelően 2018. november 10. előtt benyújtott kérelmek tekintetében, amelyek esetében hosszabbítási kérelmet értékelő jelentéstervezetet benyújtották, de a Hatóság az említett időpontig nem fogadta el állásfoglalását, amennyiben a dokumentációban rendelkezésre álló információk nem elegendőek ahhoz, hogy a Hatóság lezárja az értékelést arra vonatkozóan, hogy az említett jóváhagyási kritériumok teljesülnek-e, a Hatóság a tagállamokkal konzultálva felhívja a kérelmezőt, hogy nyújtsa be a kiegészítő információt a referens tagállam, a többi tagállam, a Bizottság és a Hatóság részére egy olyan aktualizált kiegészítő dokumentáció formájában, amely tartalmazza a kiegészítő információkat. A Hatóság a referens tagállammal és a kérelmezővel konzultálva határidőt állapít meg ezen információk benyújtására. Ez a határidő legalább 3 hónapos, legfeljebb 30 hónapos, és a benyújtandó információk típusa tekintetében indokolt kell, hogy legyen.
                           A Hatóság által meghatározott határidőn belül a kérelmező adott esetben írásos bizonyítékot is benyújthat arra vonatkozóan, hogy az 1107/2009/EK rendelet 4. cikkének (7) bekezdése szerinti eltérés alkalmazásának feltételei teljesülnek.
                           Amennyiben a Hatóság a tagállamokkal konzultálva, kiegészítő információk kérése nélkül arra az álláspontra jut, hogy az 1107/2009/EK rendelet II. mellékletének 3.6.5. pontjában és/vagy 3.8.2. pontjában meghatározott, az endokrin károsító tulajdonságok meghatározására vonatkozó tudományos kritériumok teljesülnek, erről tájékoztatja a kérelmezőt. A Hatóság általi tájékoztatást követően 3 hónapon belül a kérelmező kiegészítő információkat nyújthat be a referens tagállamnak, a többi tagállamnak, a Bizottságnak és a Hatóságnak az 1107/2009/EK rendelet II. mellékletének 3.6.5. és/vagy 3.8.2. pontjában meghatározott jóváhagyási kritériumokra vonatkozóan, és/vagy igazoló dokumentumokkal támaszthatja alá, hogy az említett rendelet 4. cikkének (7) bekezdése szerinti eltérés alkalmazásának feltételei teljesülnek.
                           Amennyiben az első vagy a harmadik albekezdés alkalmazandó, az (1) bekezdésben említett határidő meghosszabbodik a kiegészítő információk benyújtására megállapított időtartammal.
                           Amennyiben az első, második vagy harmadik albekezdéssel összhangban nem nyújtanak be kiegészítő információt a benyújtására meghatározott határidőn belül, a Hatóság haladéktalanul tájékoztatja a kérelmezőt, a referens tagállamot, a Bizottságot és a többi tagállamot, és a rendelkezésre álló információk alapján lezárja az értékelést.
                           Amennyiben az első, második vagy harmadik albekezdéssel összhangban a benyújtásra kitűzött határidőn belül kiegészítő információkat nyújtanak be, a referens tagállam a kapott információkat a kiegészítő információk kézhezvételétől számított 90 napon belül értékeli, és értékelését egy a hosszabbítási kérelmet értékelő felülvizsgált jelentéstervezet formájában megküldi a Hatóságnak. A Hatóság a 12. cikkel összhangban valamennyi tagállammal és a kérelmezővel konzultációt folytat a hosszabbítási kérelmet értékelő felülvizsgált jelentéstervezetről. A Hatóság az (1) bekezdésben említett állásfoglalást a hosszabbítási kérelmet értékelő felülvizsgált jelentéstervezet kézhezvételétől számított 120 napon belül fogadja el, az endokrin károsító anyagok azonosítására vonatkozóan az első albekezdésben említett aktualizált kiegészítő dokumentáció benyújtásának időpontjában alkalmazandó iránymutatás felhasználásával.”

                        3.

                        A 13. cikk (5) bekezdésének helyébe a következő szöveg lép:

                           „(5)   A kérelmező által kérés nélkül, vagy pedig e cikk (3) bekezdésének első albekezdése, vagy a (3a.) bekezdésének első vagy harmadik albekezdése szerint megállapított benyújtási határidő után benyújtott információk nem vehetők figyelembe, kivéve, ha a benyújtás az 1107/2009/EK rendelet 56. cikke szerint történt.”.

                        4.

                        A 14. cikk (1) bekezdése a következő bekezdéssel egészül ki:

                           „(1a)   Az (EU) 2018/605 bizottsági rendelet által módosított, az 1107/2009/EK rendelet II. mellékletének 3.6.5. és 3.8.2. pontjában meghatározott jóváhagyási kritériumok értékelése céljából, azon kérelmekkel kapcsolatban, amelyekre vonatkozóan a Hatóság állásfoglalását 2018. november 10. előtt fogadta el, és amelyek esetében az 1107/2009/EK rendelet 79. cikkének (1) bekezdésében említett bizottság addig az időpontig még nem szavazott a hatóanyag jóváhagyásának meghosszabbítására vagy meg nem hosszabbítására vonatkozó rendelettervezetről, a Bizottság mérlegelheti, hogy van-e szükség kiegészítő információkra annak értékeléséhez, hogy az említett jóváhagyási kritériumok teljesülnek-e. Ilyen esetekben a Bizottság felkéri a Hatóságot, hogy észszerű határidőn belül értékelje újra a rendelkezésre álló információkat, és e kéréséről tájékoztatja a kérelmezőt.
                           Amennyiben a Bizottság az első albekezdéssel összhangban kéri, a Hatóság a referens tagállammal konzultálva dönthet arról, hogy szükség van-e további információkra, és felkérheti a kérelmezőt, hogy a kiegészítő információkat tartalmazó aktualizált kiegészítő dokumentáció formájában nyújtsa be ezeket az információkat a referens tagállamnak, a többi tagállamnak, a Bizottságnak és a Hatóságnak. A Hatóság a referens tagállammal és a kérelmezővel konzultálva határidőt állapít meg az információk benyújtására. Ez a határidő legalább 3 hónap, legfeljebb 30 hónap, és a benyújtandó információk típusa tekintetében indokolt.
                           A Hatóság által meghatározott határidőn belül a kérelmező adott esetben írásos bizonyítékot is benyújthat arra vonatkozóan, hogy az 1107/2009/EK rendelet 4. cikkének (7) bekezdése szerinti eltérés alkalmazásának feltételei teljesülnek.
                           Amennyiben a Hatóság a tagállamokkal konzultálva, kiegészítő információk kérése nélkül arra az álláspontra jut, hogy az 1107/2009/EK rendelet II. mellékletének 3.6.5. pontjában és/vagy 3.8.2. pontjában meghatározott, az endokrin károsító tulajdonságok meghatározására vonatkozó tudományos kritériumok teljesülnek, erről tájékoztatja a kérelmezőt. A Hatóság általi tájékoztatást követően 3 hónapon belül a kérelmező kiegészítő információkat nyújthat be a referens tagállamnak, a többi tagállamnak, a Bizottságnak és a Hatóságnak az 1107/2009/EK rendelet II. mellékletének 3.6.5. és/vagy 3.8.2. pontjában meghatározott jóváhagyási kritériumokra vonatkozóan, és/vagy igazoló dokumentumokkal támaszthatja alá, hogy az említett rendelet 4. cikkének (7) bekezdése szerinti eltérés alkalmazásának feltételei teljesülnek.
                           A referens tagállam a kapott információkat a kiegészítő információk kézhezvételétől számított 90 napon belül értékeli, és értékelését egy a hosszabbítási kérelmet értékelő felülvizsgált jelentéstervezet formájában megküldi a Hatóságnak. A Hatóság a 12. cikkel összhangban valamennyi tagállammal és a kérelmezővel konzultációt folytat a hosszabbítási kérelmet értékelő felülvizsgált jelentésről.
                           A Hatóság a hosszabbítási kérelmet értékelő felülvizsgált jelentéstervezet kézhezvételétől számított 120 napon belül elfogadja az (1) bekezdésben említett állásfoglalás függelékét a második albekezdésben említett aktualizált kiegészítő dokumentáció benyújtásának időpontjában az endokrin károsító anyagok azonosítására vonatkozóan alkalmazandó iránymutatás felhasználásával.
                           Amennyiben a második, harmadik vagy negyedik albekezdéssel összhangban a benyújtásra meghatározott határidőn belül nem nyújtanak be további információt, a Hatóság haladéktalanul tájékoztatja a kérelmezőt, a referens tagállamot, a társreferens tagállamot, a Bizottságot és a többi tagállamot, és a rendelkezésre álló információk alapján a második vagy a negyedik albekezdésben említett határidő lejárta után 30 napon belül lezárja az értékelést.
                           A kérelmező által kérés nélkül, vagy pedig az e cikk második vagy negyedik albekezdése szerint megállapított benyújtási határidő után benyújtott információk nem vehetők figyelembe, kivéve, ha a benyújtás az 1107/2009/EK rendelet 56. cikke szerint történt.”

            2. cikk
            A 844/2012/EU végrehajtási rendeletnek az e rendelet 1. cikke által beillesztett rendelkezéseit a 844/2012/EU végrehajtási rendelet egyéb rendelkezésein felül kell alkalmazni.

            3. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
            Ez a rendelet 2018. november 10-től alkalmazandó.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2018. november 7-én.

                  a Bizottság részéről

                  az elnök

               Jean-Claude JUNCKER

            (1)  HL L 309., 2009.11.24., 1. o.

            (2)  A Bizottság 844/2012/EU végrehajtási rendelete (2012. szeptember 18.) a hatóanyagok jóváhagyásának meghosszabbítására vonatkozó eljárás végrehajtásához szükséges rendelkezéseknek a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti megállapításáról (HL L 252., 2012.9.19., 26. o.).

            (3)  A Bizottság (EU) 2018/605 rendelete (2018. április 19.) az 1107/2009/EK rendelet II. mellékletének az endokrin károsító tulajdonságok meghatározására szolgáló tudományos kritériumok megállapítása tekintetében történő módosításáról (HL L 101., 2018.4.20., 33. o.).


title: A Bizottság (EU) 2018/1708 végrehajtási rendelete (2018. november 13.) az „Însurăței” (OEM) elnevezés oltalmának az 1308/2013/EU európai parlamenti és tanácsi rendelet 99. cikke alapján történő megadásáról

text:
                  14.11.2018

                  HU

                  Az Európai Unió Hivatalos Lapja

                  L 286/1

         A BIZOTTSÁG (EU) 2018/1708 VÉGREHAJTÁSI RENDELETE
         (2018. november 13.)
         az „Însurăței” (OEM) elnevezés oltalmának az 1308/2013/EU európai parlamenti és tanácsi rendelet 99. cikke alapján történő megadásáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 99. cikkére,
         mivel:

                     (1)

                     Az 1308/2013/EU rendelet 97. cikke (2) és (3) bekezdésével összhangban a Bizottság megvizsgálta Romániának az „Însurăței” elnevezés bejegyzésére vonatkozóan benyújtott kérelmét, majd közzétette az Európai Unió Hivatalos Lapjában (2).

                     (2)

                     A Bizottsághoz nem érkezett az 1308/2013/EU rendelet 98. cikke szerinti felszólalási nyilatkozat.

                     (3)

                     Az 1308/2013/EU rendelet 99. cikkének megfelelően az „Însurăței” elnevezést oltalomban kell részesíteni, és be kell jegyezni a szóban forgó rendelet 104. cikkében említett nyilvántartásba.

                     (4)

                     Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,

               ELFOGADTA EZT A RENDELETET:

            1. cikk
            Az „Însurăței” (OEM) elnevezés oltalomban részesül.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2018. november 13-án.

                  a Bizottság részéről

                  az elnök

               Jean-Claude JUNCKER

            (1)  HL L 347., 2013.12.20., 671. o.

            (2)  HL C 144., 2018.4.25., 2. o.


title: A Bizottság (EU) 2018/1709 végrehajtási rendelete (2018. november 13.) az 577/98/EK tanácsi rendelet szerinti mintavételes munkaerő-felmérés tekintetében a munkahelyi balesetekre és munkával kapcsolatos egyéb egészségügyi problémákra vonatkozó, 2020. évi ad hoc modul technikai jellemzőinek meghatározásáról (EGT-vonatkozású szöveg.)

text:
                  14.11.2018

                  HU

                  Az Európai Unió Hivatalos Lapja

                  L 286/3

         A BIZOTTSÁG (EU) 2018/1709 VÉGREHAJTÁSI RENDELETE
         (2018. november 13.)
         az 577/98/EK tanácsi rendelet szerinti mintavételes munkaerő-felmérés tekintetében a munkahelyi balesetekre és munkával kapcsolatos egyéb egészségügyi problémákra vonatkozó, 2020. évi ad hoc modul technikai jellemzőinek meghatározásáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a közösségi munkaerő mintavételes felmérésének megszervezéséről szóló, 1998. március 9-i 577/98/EK tanácsi rendeletre (1) és különösen annak 7a. cikke (5) bekezdésére,
         mivel:

                     (1)

                     Amint azt az Európai Unió munkahelyi biztonsággal és egészségvédelemmel kapcsolatos, 2014–2020-as stratégiájáról szóló közleményében (2) a Bizottság kiemelte a statisztikai adatgyűjtés javításának szükségességét a munkahelyi balesetek és megbetegedések, a munkahelyi ártalmaknak való kitettség és foglalkozási egészségkárosodás vonatkozásában. Az 1999-ben, 2007-ben és 2013-ban lefolytatott, a munkahelyi balesetekre és munkával kapcsolatos egyéb egészségügyi problémákra vonatkozó ad hoc modul megismétlése lehetővé teszi a tagállamok által a 349/2011/EU bizottsági rendelet (3) keretében benyújtott adatok kiegészítését. Ezen túlmenően e modul megismétlése információkat nyújt a testi egészséget és mentális jóllétet fenyegető kockázati tényezőknek való munkahelyi kitettségről.

                     (2)

                     A Bizottság (EU) 2016/1851 felhatalmazáson alapuló rendelete (4) határozza meg és írja le a részletesebb információszolgáltatás területeit („almodulokat”), amelyeket be kell foglalni a munkahelyi balesetekre és munkával kapcsolatos egyéb egészségügyi problémákra vonatkozó, 2020. évi ad hoc modulba.

                     (3)

                     A munkahelyi balesetekre és munkával kapcsolatos egyéb egészségügyi problémákra vonatkozó ad hoc modul technikai jellemzőit, valamint az adattovábbításhoz alkalmazandó szűrőket és kódokat, illetve az adattovábbítás határidejét a Bizottság határozza meg.

                     (4)

                     Az e rendeletben előírt intézkedések összhangban vannak az Európai Statisztikai Rendszer Bizottságának véleményével,

               ELFOGADTA EZT A RENDELETET:

            1. cikk
            A munkahelyi balesetekre és a munkával kapcsolatos egyéb egészségügyi problémákra vonatkozó, 2020. évi ad hoc modul technikai jellemzőit, az alkalmazandó szűrőket és kódokat, valamint az adatok Bizottság részére történő továbbításának határidejét e rendelet melléklete állapítja meg.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2018. november 13-án.

                  a Bizottság részéről

                  az elnök

               Jean-Claude JUNCKER

            (1)  HL L 77., 1998.3.14., 3. o.

            (2)  COM (2014) 332 végleges, 2014. június 6.

            (3)  A Bizottság 349/2011/EU rendelete (2011. április 11.) a népegészségre és a munkahelyi egészségre és biztonságra vonatkozó közösségi statisztikáról szóló 1338/2008/EK európai parlamenti és tanácsi rendeletnek a munkahelyi balesetek statisztikája tekintetében történő végrehajtásáról (HL L 97., 2011.4.12., 3. o.).

            (4)  A Bizottság (EU) 2016/1851 felhatalmazáson alapuló rendelete (2016. június 14.) az 577/98/EK tanácsi rendelet szerinti mintavételes munkaerő-felmérésre vonatkozó 2019., 2020. és 2021. évi ad hoc modulprogram elfogadásáról (HL L 284., 2016.10.20., 1. o.).

            MELLÉKLET
            Ez a melléklet meghatározza a munkahelyi balesetekre és munkával kapcsolatos egyéb egészségügyi problémákra vonatkozó, a tervek szerint 2020-ban végrehajtandó ad hoc modul technikai jellemzőit, valamint az alkalmazandó szűrőket és kódokat. Emellett rögzíti a Bizottságnak történő adattovábbítás határidejét.

               Az eredmények Bizottságnak történő továbbítására vonatkozó határidő: 2021. március 31.

               Az adatok megküldéséhez alkalmazandó szűrők és kódok: a 377/2008/EK bizottsági rendelet (1) III. mellékletében foglaltak szerint.

               Részmintavétel vagy válaszadás elmulasztása esetén használandó opcionális súlyozási tényezőknek fenntartott oszlopok: az egész számokat tartalmazó oszlopok (226–229) és a tizedesjegyeket tartalmazó oszlopok (230–231).
            (1)   almodul: „Munkahelyi balesetek”

            Szűrő: 15 ≤ÉLETKOR ≤ 74

                        Név/Oszlop

                        Kód

                        Megnevezés

                        Szűrő

                        ACCIDNUM

                           Munkahelyi balesetek száma az elmúlt 12 hónapban

                        (WSTATOR = 1,2)

                        211

                           A bázishét előtti 12 hónapban történt, sérülésekkel végződő munkahelyi balesetek

                        vagy (WSTATOR = 3-5 és EXISTPR = 1

                        0

                        Nincs

                        és YEARPR és

                        1

                        Egy

                        MONTHPR nem

                        2

                        Kettő vagy több

                        egy évnél

                        9

                        Nem alkalmazandó (nem szerepel a szűrőben)

                        korábbi

                        Üres

                        Nincs válasz/Nem tudja

                        a bázishét előtt)

                        ACCIDTYP

                           A munkahelyi baleset típusa

                        ACCIDNUM = 1,2

                        212

                           Közúti baleset volt-e a legutóbbi munkahelyi baleset?

                        1

                        Közúti baleset

                        2

                        Közúti balesettől eltérő baleset

                        9

                        Nem alkalmazandó (nem szerepel a szűrőben)

                        Üres

                        Nincs válasz/Nem tudja

                        ACCIDJOB

                           A balesethez kapcsolódó munka

                        ACCIDNUM = 1,2

                        213

                           A sérüléssel végződő munkahelyi baleset végzése közben végzett munka

                        1

                        Jelenlegi főállás

                        2

                        Jelenlegi másodállás

                        3

                        Legutóbb betöltött állás (csak a munkaviszonyban nem álló személyek esetében)

                        4

                        Más egyéb jelenlegi vagy múltbéli állás

                        9

                        Nem alkalmazandó (nem szerepel a szűrőben)

                        Üres

                        Nincs válasz/Nem tudja

                        ACCIDBRK

                           Munkahelyi baleset miatti munkahelyi távollét időtartama

                        ACCIDNUM = 1,2

                        214-215

                           A bázishetet megelőző 12 hónapban bekövetkezett, sérülést eredményező munkahelyi baleset okozta munkaképtelen időszak naptári napokban kifejezve (a baleset napját kivéve).

                        00

                        Még nem tért vissza munkahelyére, mert a baleset után nem gyógyult fel, de reméli, hogy később újra dolgozhat

                        01

                        Nem gondolja, hogy a baleset miatt még valaha is visszatérhet munkahelyére

                        02

                        Egy napnál kevesebbet, vagy egyáltalán nem volt távol a munkahelyétől

                        03

                        Legalább egy napot, de négy napnál kevesebbet volt távol

                        04

                        Legalább négy napot, de két hétnél kevesebbet

                        05

                        Legalább két hetet, de egy hónapnál kevesebbet

                        06

                        Legalább egy, de kevesebb mint három hónapot

                        07

                        Legalább három, de kevesebb mint hat hónapot

                        08

                        Legalább hat, de kevesebb mint kilenc hónapot

                        09

                        Kilenc és tizenkét hónap közötti időszakot

                        99

                        Nem alkalmazandó (nem szerepel a szűrőben)

                        Üres

                        Nincs válasz/Nem tudja

                  (2)   almodul: „Munkával összefüggő egészségügyi problémák”

            Szűrő 15 ≤ÉLETKOR ≤ 74

                        Név/Oszlop

                        Kód

                        Megnevezés

                        Szűrő

                        HPROBNUM

                           Az elmúlt 12 hónapban felmerült, a munkahellyel kapcsolatos egészségügyi problémák száma

                        (WSTATOR = 1,2)
                        vagy

                        216

                           Fizikai vagy mentális egészségügyi probléma/problémák, amelye(ke)t a megkérdezett személy az elmúlt 12 hónapban a referencia hét előtt tapasztalt, és amelye(ke)t a munka okozott, illetve súlyosbított, de amely(ek) független(ek) az azt megelőzően nyilvántartásba vett munkahelyi baleset(ek)től.

                        (WSTATOR = 3-5 és
                        EXISTPR = 1)

                        0

                        Nincs

                        1

                        Egy

                        2

                        Kettő vagy több

                        9

                        Nem alkalmazandó (nem szerepel a szűrőben)

                        Üres

                        Nincs válasz/Nem tudja

                        HPROBTYP

                           A munkával kapcsolatos egészségi probléma

                        HPROBNUM = 1,2

                        217-218

                           a munka által okozott vagy súlyosbított legsúlyosabb egészségügyi probléma típusa

                        00

                        Csont-, ízületi vagy izompanasz, amely főképpen a nyakat, vállat, kart, illetve kezet érinti

                        01

                        Csípőt, térdet, lábat, illetve lábfejet érintő csont-, ízületi vagy izompanasz

                        02

                        Legfőképpen hátat érintő csont-, ízületi vagy izompanasz

                        03

                        Lélegzéssel vagy tüdővel kapcsolatos panaszok

                        04

                        Bőrbetegség

                        05

                        Hallászavarok

                        06

                        Stressz, depresszió, illetve szorongás

                        07

                        Fejfájás, illetve túlerőltetett szem okozta panaszok

                        08

                        Szívbetegség, szívroham, illetve egyéb keringési zavarok

                        09

                        Fertőző betegségek (vírus, baktérium, illetve egyéb fertőzések)

                        10

                        Gyomor-, máj-, vese- vagy emésztési problémák

                        11

                        Más típusú egészségügyi probléma

                        99

                        Nem alkalmazandó (nem szerepel a szűrőben)

                        Üres

                        Nincs válasz/Nem tudja

                        HPROBLIM

                           A napi tevékenységet korlátozó egészségügyi probléma

                        HPROBNUM = 1,2

                        219

                           A munka által okozott, illetve súlyosbított legkomolyabb egészségügyi probléma korlátozza-e a mindennapi tevékenységek elvégzését a munkahelyen, vagy azon kívül?

                        0

                        Nem

                        1

                        Igen, bizonyos mértékben

                        2

                        Igen, jelentősen

                        9

                        Nem alkalmazandó (nem szerepel a szűrőben)

                        Üres

                        Nincs válasz/Nem tudja

                        HPROBJOB

                           Az egészségügyi problémához kapcsolódó munkahely?

                        HPROBNUM = 1,2

                        220

                           A legkomolyabb egészségügyi problémát okozó, vagy azt súlyosbító munka.

                        1

                        Jelenlegi főállás

                        2

                        Jelenlegi másodállás

                        3

                        Legutóbb betöltött állás (csak a munkaviszonyban nem álló személyek esetében)

                        4

                        Más egyéb jelenlegi vagy múltbéli állás

                        9

                        Nem alkalmazandó (nem szerepel a szűrőben)

                        Üres

                        Nincs válasz/Nem tudja

                        HPROBBRK

                           A munkával kapcsolatos egészségi probléma miatti munkahelyi távollét időtartama

                        HPROBNUM = 1,2

                        221-222

                           A bázishetet megelőző 12 hónapban bekövetkezett, legkomolyabb egészségügyi probléma okozta, illetve súlyosbította munkaképtelen időszak naptári napokban kifejezve

                        00

                        Még nem tért vissza munkahelyére, mert az egészségügyi probléma után nem gyógyult fel, de reméli, hogy később újra dolgozhat

                        01

                        Nem gondolja, hogy az egészségügyi probléma miatt még valaha is visszatérhet munkahelyére

                        02

                        Egy napnál kevesebbet, vagy egyáltalán nem volt távol a munkahelyétől

                        03

                        Legalább egy napot, de négy napnál kevesebbet volt távol

                        04

                        Legalább négy napot, de két hétnél kevesebbet

                        05

                        Legalább két hetet, de egy hónapnál kevesebbet

                        06

                        Legalább egy, de kevesebb mint három hónapot

                        07

                        Legalább három, de kevesebb, mint hat hónapot

                        08

                        Legalább hat, de kevesebb mint kilenc hónapot

                        09

                        Kilenc és tizenkét hónap közötti időszakot

                        99

                        Nem alkalmazandó (nem szerepel a szűrőben)

                        Üres

                        Nincs válasz/Nem tudja

                  (3)   almodul: „A testi egészség és/vagy a mentális jóllét kockázati tényezői”

                        Név/Oszlop

                        Kód

                        Megnevezés

                        Szűrő

                        PHYSRISK

                           A testi egészséget veszélyeztető kockázati tényezőnek való kitettség

                        WSTATOR = 1,2

                        223-224

                           A testi egészséget veszélyeztető, alábbi kockázati tényezők közül legalább egynek való kitettség. A testi egészségre legkockázatosabbnak tekintett tényező jelölendő

                        01

                        Igen, legfőképp fárasztó vagy fájdalmas testhelyzetek

                        02

                        Igen, legfőképp ismétlődő kéz- és karmozdulatok

                        03

                        Igen, legfőképp nehéz súlyok emelése

                        04

                        Igen, legfőképp zaj

                        05

                        Igen, legfőképp erős rezgés

                        06

                        Igen, legfőképp kémiai anyagok, por, füst, illetve gázok

                        07

                        Igen, legfőképp erős vizuális koncentrációt igénylő tevékenységek

                        08

                        Igen, legfőképp csúszás, botlás- és esés

                        09

                        Igen, legfőképp a gépek vagy kézi szerszámgépek használata (gépjárművek kivételével)

                        10

                        Igen, főleg gépjárművek használata (a munkavégzés során, kivéve a munkavégzés helyére vagy helyéről történő utazást)

                        11

                        Igen, a testi egészség szempontjából jelentős másik kockázati tényező

                        00

                        A testi egészség szempontjából nem jelentős kockázati tényező

                        99

                        Nem alkalmazandó (nem szerepel a szűrőben)

                        Üres

                        Nincs válasz/Nem tudja

                        MENTRISK

                           A mentális jóllétet veszélyeztető kockázati tényezőknek való kitettség

                        WSTATOR = 1,2

                        225

                           A mentális jóllétet veszélyeztető, alábbi kockázati tényezők közül legalább egynek való kitettség. A mentális jóllétre legkockázatosabbnak tekintett tényező jelölendő

                        1

                        Igen, főképpen időbeni, illetve munkamennyiség okozta nyomás

                        2

                        Igen, főképpen erőszak, illetve erőszakkal való fenyegetőzés

                        3

                        Igen, főképpen zaklatás vagy bántalmazás

                        4

                        Igen, főképpen nem megfelelő tájékoztatás vagy együttműködés a szervezeten belül

                        5

                        Igen, főképpen a nehéz ügyfelekkel, páciensekkel, tanulókkal stb. való kommunikáció

                        6

                        Igen, főképpen a munkahely bizonytalansága

                        7

                        Igen, főképpen az önállóság hiánya vagy a munkatempóra, illetve munkafolyamatokra való ráhatás hiánya

                        8

                        Igen, a mentális jóllét szempontjából jelentős másik kockázati tényező

                        0

                        A mentális jóllét szempontjából nem jelentős kockázati tényező

                        9

                        Nem alkalmazandó (nem szerepel a szűrőben)

                        Üres

                        Nincs válasz/Nem tudja

               (1)  A Bizottság 377/2008/EK rendelete (2008. április 25.) a 2009. évtől kezdve az adattovábbításhoz használandó kódolásra, a strukturális változókra vonatkozó adatok gyűjtéséhez szükséges részminták használatára és a bázisidőszaki negyedévek meghatározására vonatkozóan a közösségi munkaerő mintavételes felmérésének megszervezéséről szóló 577/98/EK tanácsi rendelet végrehajtásáról (HL L 114., 2008.4.26., 57. o.).


title: A Bizottság (EU) 2018/1710 végrehajtási rendelete (2018. november 13.) az 1306/2013/EU európai parlamenti és tanácsi rendelet szerinti közvetlen kifizetésekre a 2018. naptári év vonatkozásában alkalmazandó kiigazítási arány módosításáról és az (EU) 2018/866 bizottsági végrehajtási rendelet hatályon kívül helyezéséről

text:
                  14.11.2018

                  HU

                  Az Európai Unió Hivatalos Lapja

                  L 286/10

         A BIZOTTSÁG (EU) 2018/1710 VÉGREHAJTÁSI RENDELETE
         (2018. november 13.)
         az 1306/2013/EU európai parlamenti és tanácsi rendelet szerinti közvetlen kifizetésekre a 2018. naptári év vonatkozásában alkalmazandó kiigazítási arány módosításáról és az (EU) 2018/866 bizottsági végrehajtási rendelet hatályon kívül helyezéséről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a közös agrárpolitika finanszírozásáról, irányításáról és monitoringjáról és a 352/78/EGK, a 165/94/EK, a 2799/98/EK, a 814/2000/EK, az 1290/2005/EK és a 485/2008/EK tanácsi rendelet hatályon kívül helyezéséről szóló, 2013. december 17-i 1306/2013/EU európai parlamenti és tanácsi rendeletre (1) és különösen annak 26. cikke (4) bekezdésére,
         a Mezőgazdasági Alapok Bizottságával folytatott konzultációt követően,
         mivel:

                     (1)

                     Az (EU) 2018/866 bizottsági végrehajtási rendelet (2) az 1306/2013/EU rendelet alapján rögzítette a közvetlen kifizetésekre alkalmazandó kiigazítási arányt a 2018. naptári év vonatkozásában. E kiigazítási arány meghatározása a 2019. évi költségvetési tervezet keretében rendelkezésre álló információk alapján történt, figyelembe véve különösen az 1306/2013/EU rendelet 25. cikkében említett, a pénzügyi fegyelmi mechanizmus alkalmazása révén a mezőgazdasági válságokra képzett tartalék 468,7 millió EUR-t kitevő összegét.

                     (2)

                     Bár a pénzügyi fegyelem szükségességével összefüggő összeg a mezőgazdasági válságokra képzett tartalék esetében továbbra is 468,7 millió EUR marad, a Bizottságnak a 2019. évi költségvetési tervezethez benyújtott 1. számú módosítási indítványában szereplő, a közvetlen kifizetésekre és a piachoz kapcsolódó kiadásokra vonatkozó előrejelzésekkel kapcsolatban elérhető információk alapján ugyanakkor indokolt módosítani a pénzügyi fegyelmi mechanizmus szerinti kiigazításnak az (EU) 2018/866 végrehajtási rendeletben megállapított mértékét.

                     (3)

                     Következésképpen a Bizottság rendelkezésére álló új információk alapján helyénvaló a kiigazítási arányt az 1306/2013/EU rendelet 26. cikkének (4) bekezdésével összhangban módosítani azon naptári év december 1-je előtt, amelyre a kiigazítási arány alkalmazandó.

                     (4)

                     Általános szabályként az adott (N.) naptári évre közvetlen kifizetés iránti támogatási kérelmet benyújtó mezőgazdasági termelők részére az N + 1. pénzügyi éven belüli rögzített kifizetési időszakban kell folyósítani a kifizetést. A tagállamok azonban – bizonyos korlátokon belül – a szóban forgó kifizetési időszak lejárta után, késedelmesen is teljesíthetnek a mezőgazdasági termelők részére kifizetéseket. Az ilyen késedelmes kifizetések teljesítésére egy későbbi pénzügyi évben is sor kerülhet. Ha egy adott naptári évben pénzügyi fegyelmet kell alkalmazni, a kiigazítási arányt csak azokra a kifizetésekre szabad alkalmazni, amelyekre vonatkozóan a támogatási kérelmet abban a naptári évben nyújtották be, amelyre a pénzügyi fegyelmet alkalmazni kell. Ezért a mezőgazdasági termelők közötti egyenlő bánásmód biztosítása érdekében indokolt úgy rendelkezni, hogy a kiigazítási arány csak azokra a kifizetésekre legyen alkalmazandó, amelyekre vonatkozóan a támogatási kérelmet abban a naptári évben nyújtották be, amelyre a pénzügyi fegyelmet alkalmazni kell, függetlenül attól, hogy a kifizetést mikor folyósítják a mezőgazdasági termelők részére.

                     (5)

                     Az 1307/2013/EU európai parlamenti és tanácsi rendelet (3) 8. cikkének (1) bekezdése előírja, hogy az 1306/2013/EU rendelet 26. cikkének megfelelően meghatározott, a közvetlen kifizetésekre vonatkozó kiigazítási arány csak az adott naptári évben a mezőgazdasági termelőknek nyújtandó olyan közvetlen kifizetésekre alkalmazandó, amelyek összege meghaladja a 2 000 EUR-t. Emellett az 1307/2013/EU rendelet 8. cikkének (2) bekezdése úgy rendelkezik, hogy a közvetlen kifizetések fokozatos bevezetése következtében a kiigazítási arány Horvátország esetében csak 2022. január 1-jétől alkalmazandó. Az e rendeletben meghatározandó kiigazítási arányt ezért az említett tagállam mezőgazdasági termelőinek folyósított kifizetésekre nem kell alkalmazni.

                     (6)

                     A mezőgazdasági termelők 2018. naptári évre vonatkozó, közvetlen kifizetés iránti kérelmei alapján nyújtandó valamennyi kifizetés összegét a módosított kiigazítási arány figyelembevételével kell megállapítani. Az egyértelműség érdekében az (EU) 2018/866 végrehajtási rendeletet ezért hatályon kívül kell helyezni,

                     (7)

                     Annak érdekében, hogy a módosított kiigazítási arány alkalmazandó legyen az 1306/2013/EU rendeletben a kifizetések mezőgazdasági termelők részére való teljesítésének megkezdésére előírt időponttól, ezt a rendeletet 2018. december 1-jétől indokolt alkalmazni,

               ELFOGADTA EZT A RENDELETET:

            1. cikk

               (1)   Az 1307/2013/EU rendelet I. mellékletében felsorolt támogatási rendszerek keretében a mezőgazdasági termelőknek a 2018. naptári év tekintetében benyújtott támogatási kérelmek alapján teljesítendő, 2 000 EUR-t meghaladó összegű közvetlen kifizetések összegét – az 1306/2013/EU rendelet 25. és 26. cikke szerinti kiigazítási arány rögzítése céljából, és az 1307/2013/EU rendelet 8. cikkének (1) bekezdésével összhangban – 1,411917 %-os kiigazítási arány alkalmazásával csökkenteni kell.

               (2)   Az (1) bekezdésben meghatározott csökkentés Horvátország esetében nem alkalmazandó.

            2. cikk
            Az (EU) 2018/866 végrehajtási rendelet hatályát veszti.

            3. cikk
            Ez a rendelet az Európai Unió Hivatalos Lapjában való kihirdetését követő hetedik napon lép hatályba.
            Ezt a rendeletet 2018. december 1-jétől kell alkalmazni.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2018. november 13-án.

                  a Bizottság részéről

                  az elnök

               Jean-Claude JUNCKER

            (1)  HL L 347., 2013.12.20., 549. o.

            (2)  A Bizottság (EU) 2018/866 végrehajtási rendelete (2018. június 13.) az 1306/2013/EU európai parlamenti és tanácsi rendelet alapján a közvetlen kifizetésekre alkalmazandó kiigazítási aránynak a 2018. naptári év vonatkozásában történő rögzítéséről (HL L 149., 2018.6.14., 1. o.).

            (3)  Az Európai Parlament és a Tanács 1307/2013/EU rendelete (2013. december 17.) a közös agrárpolitika keretébe tartozó támogatási rendszerek alapján a mezőgazdasági termelők részére nyújtott közvetlen kifizetésekre vonatkozó szabályok megállapításáról, valamint a 637/2008/EK és a 73/2009/EK tanácsi rendelet hatályon kívül helyezéséről (HL L 347., 2013.12.20., 608. o.).


title: A Bizottság (EU) 2018/1712 végrehajtási rendelete (2018. november 13.) az egyes acéltermékek behozatalára vonatkozó ideiglenes védintézkedések bevezetéséről szóló (EU) 2018/1013 bizottsági végrehajtási rendelet módosításáról

text:
                  14.11.2018

                  HU

                  Az Európai Unió Hivatalos Lapja

                  L 286/17

         A BIZOTTSÁG (EU) 2018/1712 VÉGREHAJTÁSI RENDELETE
         (2018. november 13.)
         az egyes acéltermékek behozatalára vonatkozó ideiglenes védintézkedések bevezetéséről szóló (EU) 2018/1013 bizottsági végrehajtási rendelet módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a 2015. március 11-i (EU) 2015/478 európai parlamenti és tanácsi rendeletre (1) és különösen annak 5. és 7. cikkére,
         tekintettel a 2015. április 29-i (EU) 2015/755 európai parlamenti és tanácsi rendeletre (2) és különösen annak 3. és 4. cikkére,
         mivel:
         I.   HÁTTÉR

                     (1)

                     2018. július 18-án a Bizottság az (EU) 2018/1013 végrehajtási rendelettel (3) ideiglenes védintézkedéseket vezetett be egyes acéltermékek behozatalára. Dél-Afrika az említett intézkedések hatálya alá tartozik.

                     (2)

                     Ugyanakkor az egyrészről az Európai Unió és tagállamai, és másrészről a Dél-afrikai Fejlesztési Közösség (SADC) államai között létrejött gazdasági partnerségi megállapodás (4) (a továbbiakban: GPM) 33. cikke értelmében az SADC-GPM-államokat ki kell zárni az EU által a védintézkedésekről szóló WTO-megállapodás értelmében hozott védintézkedések hatálya alól.

                     (3)

                     Az SADC-GPM-államok közül jelenleg csak Dél-Afrika tartozik az acéltermékekre vonatkozó ideiglenes védintézkedések hatálya alá két termékkategóriában, ezek: a melegen hengerelt rozsdamentes lemez és szalag (8. termékkategória), valamint a hidegen hengerelt rozsdamentes lemez és szalag (9. termékkategória).

                     (4)

                     Az (EU) 2018/1013 rendeletet ezért módosítani kell, hogy Dél-Afrika az említett két termékkategória tekintetében kikerüljön az ideiglenes intézkedések hatálya alól.

               II.   A BEHOZATAL NÖVEKEDÉSE

                     (5)

                     Ahogy a táblázatban látható, Dél-Afrikának az ideiglenes intézkedések hatálya alól történő kizárása nem változtatja meg az érintett két termékkategória esetében a behozatal általános tendenciáját, amelyre változatlanul a jelentős növekedés jellemző.

                                 8. termékkategória

                                 2013

                                 2014

                                 2015

                                 2016

                                 2017

                                 Összes behozatal (tonna)

                                 175 816

                                 233 028

                                 269 697

                                 351 075

                                 436 173

                                    index (2013 = 100)

                                    100

                                    133

                                    153

                                    200

                                    248

                                 Dél-Afrika kizárásával

                                 157 289

                                 214 041

                                 246 965

                                 325 272

                                 407 050

                                    index (2013 = 100)

                                    100

                                    136

                                    157

                                    207

                                    259

                                 9. termékkategória

                                 2013

                                 2014

                                 2015

                                 2016

                                 2017

                                 Összes behozatal (tonna)

                                 697 457

                                 1 017 613

                                 787 521

                                 843 352

                                 976 108

                                    index (2013 = 100)

                                    100

                                    146

                                    113

                                    121

                                    140

                                 Dél-Afrika kizárásával

                                 645 259

                                 954 614

                                 697 537

                                 751 259

                                 869 549

                                    index (2013 = 100)

                                    100

                                    148

                                    108

                                    116

                                    135

                     (6)

                     Általánosságban Dél-Afrika kizárásával nem változik az összes behozatal alakulása sem, tekintettel arra, hogy a 2013 és 2017 közötti időszakban az összes behozatalból való részesedése csekély volt, nem érte el a 0,5 %-ot. Ugyanebből az okból a Dél-Afrikából érkező behozatal nincs hatással az egyéb tényezők által az uniós gazdasági ágazatra gyakorolt hatást illetően az (EU) 2018/1013 rendelet (81) preambulumbekezdésében megfogalmazott következtetésekre sem.

               III.   AZ IDEIGLENES INTÉZKEDÉSEK SZINTJE

                     (7)

                     Helyénvaló a 8. és a 9. termékkategória tekintetében Dél-Afrikát kizárni az ideiglenes védintézkedések hatálya alól, és a 8. és a 9. termékkategória esetében megfelelően kiigazítani a kontingens szintjét. Az ideiglenes védintézkedések hatálybalépése óta Dél-Afrikából érkező behozatalt visszamenőleges hatállyal ki kell zárni a vámmentes kontingensnek az ideiglenes intézkedések érvényességének fennmaradó időszakára vonatkozó kiszámításából,

                     (8)

                     Az e rendeletben előírt intézkedések összhangban vannak az (EU) 2015/478 rendelet 3. cikkének (3) bekezdése, illetve az (EU) 2015/755 rendelet 22. cikkének (3) bekezdése alapján létrehozott, védintézkedésekkel foglalkozó bizottság véleményével,

               ELFOGADTA EZT A RENDELETET:

            1. cikk
            Az (EU) 2018/1013 rendelet V. mellékletében felsorolt 8. és 9. termékkategóriához tartozó és Dél-Afrikából származó termékek behozatalát ki kell zárni az (EU) 2018/1013 rendeletben bevezetett ideiglenes védintézkedések hatálya alól. Az (EU) 2018/1013 rendelet V. mellékletében a 8. és a 9. termékkategóriára vonatkozó szöveg helyébe a következő szöveg lép:
            „

                     V. MELLÉKLET

                        Vámkontingensek

                                 Termékszám

                                 Rendelésszám

                                 Termékkategória

                                 KN-kódok

                                 A vámkontingens mennyisége (nettó tonna)

                                 A kiegészítő vám vámtétele

                                 8

                                 09.8508

                                 Melegen hengerelt rozsdamentes lemez és szalag

                                 7219 11 00 , 7219 12 10 , 7219 12 90 , 7219 13 10 , 7219 13 90 , 7219 14 10 , 7219 14 90 , 7219 22 10 , 7219 22 90 , 7219 23 00 , 7219 24 00 , 7220 11 00 , 7220 12 00

                                 178 865

                                 25 %

                                 9

                                 09.8509

                                 Hidegen hengerelt rozsdamentes lemez és szalag

                                 7219 31 00 , 7219 32 10 , 7219 32 90 , 7219 33 10 , 7219 33 90 , 7219 34 10 , 7219 34 90 , 7219 35 10 , 7219 35 90 , 7219 90 20 , 7219 90 80 , 7220 20 21 , 7220 20 29 , 7220 20 41 , 7220 20 49 , 7220 20 81 , 7220 20 89 , 7220 90 20 , 7220 90 80

                                 423 442

                                 25 %

               ”

            2. cikk

               (1)   Az 1. cikk rendelkezéseinek figyelembevétele céljából az (EU) 2018/1013 rendelet IV. mellékletét módosítani kell a 8. és a 9. termékkategóriához tartozó és Dél-Afrikából származó termékek esetében. Az (EU) 2018/1013 rendelet IV. mellékletében a Dél-Afrikára vonatkozó szöveg helyébe a következő szöveg lép:
               „

                        IV. MELLÉKLET

                           A fejlődő országokból származó, az ideiglenes intézkedések hatálya alá tartozó termékek jegyzéke (x-szel jelölve)

                                    Ország/Termékcsoport

                                    1

                                    2

                                    3

                                    4

                                    5

                                    6

                                    7

                                    8

                                    9

                                    12

                                    13

                                    14

                                    15

                                    16

                                    17

                                    18

                                    20

                                    21

                                    22

                                    23

                                    25

                                    26

                                    28

                                    Dél-Afrika

                  ”

               (2)   A 8. és a 9. termékkategóriába tartozó, Dél-Afrikából származó olyan árukat, amelyek az (EU) 2018/1013 rendelet hatálybalépését követően kerültek behozatalra az EU-ba, ki kell zárni a vámmentes kontingens kiszámításából.

            3. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2018. november 13-án.

                  a Bizottság részéről

                  az elnök

               Jean-Claude JUNCKER

            (1)  HL L 83., 2015.3.27., 16. o.

            (2)  HL L 123., 2015.5.19., 33. o.

            (3)  A Bizottság (EU) 2018/1013 végrehajtási rendelete (2018. július 17.) egyes acéltermékek behozatalára vonatkozó ideiglenes védintézkedések bevezetéséről (HL L 181., 2018.7.18., 39. o.)

            (4)  HL L 250., 2016.9.16., 3. o.